**Metodické usmernenie Riadiaceho orgánu pre**

**Program Slovensko č. 8**

Metodické usmernenie k podpore integrovaného územného rozvoja

|  |  |  |  |
| --- | --- | --- | --- |
| **Schválil:** |  |  | |
| **Mgr. Boris Sloboda, PhD.**  **generálny riaditeľ**  sekcia programovania a podpory Programu Slovensko  **Ing. Ladislav Šimko**  **generálny riaditeľ**  sekcia riadenia Programu Slovensko  a koordinácie fondov EÚ |  | |  |

**Verzia: 2.0**

**Dátum vydania:**

**Dátum účinnosti:**

Metodické usmernenie Riadiaceho orgánu pre Program Slovensko č. 8, pod názvom „METODICKÉ USMERNENIE K PODPORE INTEGROVANÉHO ÚZEMNÉHO ROZVOJA“ je vypracované v zmysle **čl. 9 Nariadenia Európskeho parlamentu a Rady (EÚ) č. 2021/1058** o Európskom fonde regionálneho rozvoja a Kohéznom fonde; **čl. 28 – 30 Nariadenia Európskeho parlamentu a Rady (EÚ) č. 2021/1060,** ktorým sa stanovujú spoločné ustanovenia o Európskom sociálnom fonde plus, Kohéznom fonde, Fonde na spravodlivú transformáciu a Európskom námornom, rybolovnom a akvakultúrnom fonde a rozpočtové pravidlá pre uvedené fondy, ako aj pre Fond pre azyl, migráciu a integráciu, Fond vnútornú bezpečnosť a Nástroj finančnej podpory na riadenie hraníc a vízovú politiku(ďalej len „nariadenie o spoločných ustanoveniach“), a **§ 7 a § 24 zákona č. 121/2022 Z. z. o príspevkoch z fondov Európskej únie** **a o zmene a doplnení niektorých zákonov v úplnom znení** (ďalej len „zákon o príspevkoch z fondov EÚ“).

Metodické usmernenie k podpore integrovaného územného rozvoja (MU RO č. 8) sa vydáva v zmysle § 5 ods. 1 písm. c) zákona 121/2022 Z. z. o príspevkoch z fondov EÚ a je záväzné pre orgány v oblasti podpory integrovaného územného rozvoja podľa § 7 zákona a poskytovateľov podľa § 3 písm. w) tohto zákona, ak relevantné.

Obsah

[Zoznam použitých skratiek 3](#_Toc167787707)

[1) Všeobecné informácie 4](#_Toc167787708)

[2) Procesy tvorby, výberu, hodnotenia a vydávania rozhodnutia o poskytnutí príspevku z fondov EÚ pre projekt integrovanej územnej investície 7](#_Toc167787709)

[2.1. Vyhlásenie výziev pre opatrenia/špecifické ciele a alokáciu vyčlenenú pre nástroj integrovaného územného rozvoja 7](#_Toc167787710)

[2.2. Vytvorenie a administrácia projektového zásobníka IÚS/IÚS UMR 7](#_Toc167787711)

[2.3. Vypracovanie formuláru projektového zámeru integrovanej územnej investície (PZ IÚI) 8](#_Toc167787712)

[2.4. Overenie súladu náležitostí PZ IÚI a posúdenie pridanej hodnoty PZ IÚI pre rozvoj územia 9](#_Toc167787713)

[2.5. Výber a schvaľovanie projektových zámerov IÚI 10](#_Toc167787714)

[2.6. Súbežný proces prípravy formulára žiadosti o poskytnutie  nenávratného finančného príspevku (ďalej len „ŽoNFP“) a individuálnych konzultácií s poskytovateľom 13](#_Toc167787715)

[2.7. Overenie súladu ŽoNFP IÚI 13](#_Toc167787716)

[2.8. Rozhodnutie o ŽoNFP 14](#_Toc167787717)

[2.9. Uzatvorenie Zmluvy o poskytnutí NFP 14](#_Toc167787718)

|  |  |
| --- | --- |
| AK UMR | administratívne kapacity udržateľného mestského rozvoja |
| EÚ | Európska únia |
| Gestor HP | Gestor horizontálnych princípov |
| IÚI | integrovaná územná investícia |
| IÚS | integrovaná územná stratégia |
| KR UMR | kooperačná rada udržateľného mestského rozvoja |
| MIRRI SR | Ministerstvo investícií, regionálneho rozvoja a informatizácie Slovenskej republiky |
| MU RO č. 8 | Metodické usmernenie k podpore integrovaného územného rozvoja |
| NSU | Nariadenie Európskeho parlamentu a Rady (EÚ) 2021/1060 z 24. júna 2021, ktorým sa stanovujú spoločné ustanovenia o Európskom fonde regionálneho rozvoja, Európskom sociálnom fonde plus, Kohéznom fonde, Fonde na spravodlivú transformáciu a Európskom námornom, rybolovnom a akvakultúrnom fonde a rozpočtové pravidlá pre uvedené fondy, ako aj pre Fond pre azyl, migráciu a integráciu, Fond pre vnútornú bezpečnosť a Nástroj finančnej podpory na riadenie hraníc a vízovú politiku |
| P SK | Program Slovensko |
| PO | programové obdobie |
| PPP | podmienky poskytnutia príspevku |
| PZ IÚI | projektový zámer integrovanej územnej investície |
| RC MIRRI | regionálne centrum MIRRI |
| RO | riadiaci orgán |
| RP | rada partnerstva |
| SO | sprostredkovateľský orgán |
| SPR | strategicko-plánovací región |
| TS RP | technický sekretariát rady partnerstva |
| UMR | udržateľný mestský rozvoj |
| VÚC | vyšší územný celok |
| Zákon o príspevkoch z fondov EÚ | zákon č. 121/2022 Z. z. o príspevkoch z fondov Európskej únie a o zmene a doplnení niektorých zákonov |
| ŽoNFP | žiadosť o nenávratný finančný príspevok |

# Zoznam použitých skratiek

# Všeobecné informácie

**Integrované územné stratégie:** Definícia integrovaných územných stratégií je stanovená v čl. 29 NSU: „Územné stratégie implementované podľa článku 28 písm. a) alebo c) musia obsahovať tieto prvky:

1. geografickú oblasť, na ktorú sa stratégia vzťahuje;
2. analýzu potrieb rozvoja a potenciálu danej oblasti vrátane hospodárskych, sociálnych a environmentálnych prepojení;
3. opis integrovaného prístupu na riešenie identifikovaných potrieb rozvoja a potenciálu danej oblasti;
4. opis zapojenia partnerov v súlade s článkom 8 do prípravy a plnenia stratégie.

Integrované územné stratégie môžu obsahovať aj zoznam operácií, ktoré sa majú podporiť. Zodpovednosť za územné stratégie nesú príslušné územné orgány alebo subjekty. Existujúce strategické dokumenty týkajúce sa predmetných oblastí sa môžu použiť pre územné stratégie.“

**Integrované územné investície**: Definícia integrovaných územných investícií je stanovená v čl. 30 NSU: „Ak územná stratégia uvedená v článku 29 Nariadenia zahŕňa investície, ktoré získavajú podporu z jedného alebo viacerých fondov, jedného alebo viacerých programov alebo z viac ako jednej priority toho istého programu, akcie sa môžu realizovať ako integrovaná územná investícia“.

V zmysle čl. 29 NSU výber operácií vykonajú alebo sa doň zapoja príslušné územné orgány alebo subjekty. V podmienkach SR v zmysle § 7 zákona o príspevkoch z fondov EÚ sa na potreby integrovaného územného rozvoja zriaďujú rady partnerstva a kooperačné rady udržateľného mestského rozvoja, do ktorých kompetencií patrí o.i. schvaľovanie projektových zámerov integrovaných územných investícií.

**Integrácia na úrovni integrovaných územných stratégií:** Pre implementáciu IÚS je, v rámci P SK, vyčlenených 38 opatrení/špecifických cieľov v 5 cieľoch politiky súdržnosti, vrátane opatrenia 5.1.6 –Európske hlavné mesto kultúry, implementované na území mestskej funkčnej oblasti Trenčín. IÚI sú podporované z Európskeho fondu regionálneho rozvoja a z Kohézneho fondu v prípade opatrenia 2.8.3 v gescii Ministerstva dopravy Slovenskej republiky. **Integrácia projektov IÚI je posudzovaná na úrovni IÚS.** Jednotlivé projekty implementované prostredníctvom tohto mechanizmu musia vykazovať vnútornú intervenčnú logiku, vzájomne na seba nadväzovať alebo sa dopĺňať, byť v súlade s IÚS a prispievať k napĺňaniu cieľov IÚS.

Integrácia územných investícií je možná ako:

Tematická – kombinácia aktivít z viac ako jednej priority toho istého programu,

Územná – kombinácia aktivít realizovaných na spojitom území, bez ohľadu na administratívne hranice obcí,

Organizačná – kombinácia aktivít rôznych zainteresovaných strán a partnerov v území,

Finančná – kombinácia viacerých fondov.

**Projektový zámer IÚI (PZ IÚI):** je súhrn informácií o všetkých projektových aktivitách IÚI, uvedených vo formulári, ktorý tvorí prílohu č. 4 tohto metodického usmernenia RO. Formulár PZ IÚI predstavuje minimálny rozsah požadovaných informácií. PZ IÚI môže obsahovať aktivity jedného alebo viacerých žiadateľov v rámci jedného alebo viacerých opatrení, resp. špecifických cieľov v prípade cieľa politiky 4. Vo formulári je možné identifikovať aj partnerov jednotlivých žiadateľov, ktorí nebudú pripravovať vlastnú ŽoNFP, ale budú so žiadateľom spolupracovať na základe osobitnej zmluvy v zmysle § 3 písm. t) zákona o príspevkoch z fondov EÚ.

Vypracovanie formuláru PZ IÚI je základným krokom pre schválenie PZ IÚI. PZ IÚI schvaľuje príslušná RP/KR UMR, pričom PZ IÚI musí byť v súlade s IÚS a musí prispievať k naplneniu cieľa alebo cieľov IÚS. PZ IÚI schválený príslušnou RP/KR UMR je spracovaný do ŽoNFP na základe výzvy vyhlásenej príslušným poskytovateľom. V prípade, že PZ IÚI obsahuje aktivity viacerých žiadateľov alebo viacerých poskytovateľov, je potrebné vypracovať viaceré ŽoNFP tak, aby každá ŽoNFP obsahovala aktivity vo vecnej gescii jedného poskytovateľa.

**Projektový zásobník IÚS/IÚS UMR:** obsahuje všetky navrhované investície potenciálne realizovateľné v rámci alokácií mechanizmu IÚI v danom území. Projektový zásobník IÚS/IÚS UMR obsahuje návrhy PZ IÚI, ktoré prispievajú k napĺňaniu cieľov IÚS. Projektový zásobník je vytváraný participatívne za účasti členov komôr RP, členov KR UMR v prípade aktivít pre UMR a ďalších socio-ekonomických partnerov. Na základe rozhodnutia predsedu RP/KR UMR môže byť proces definovania projektových zámerov a aktivít otvorený aj širokej verejnosti prostredníctvom dotazníka alebo webového formulára. Výstupom je kontinuálne dopĺňaný a aktualizovaný projektový zásobník, ktorý administruje TS RP/AK UMR.

**Fázované projekty z PO 2014-2020:** Fázované projekty môžu byť súčasťou IÚI. Pre fázované projekty spĺňajúce podmienky podľa čl. 118 nariadenia o spoločných ustanoveniach poskytovateľ vyhlasuje výzvu v súlade s § 24 zákona o príspevkoch z fondov EÚ. Pre fázované projekty podľa čl. 118a nariadenia o spoločných ustanoveniach poskytovateľ poskytuje príspevok bez vyhlásenia výzvy v súlade s § 22a zákona o príspevkoch z fondov EÚ, pričom požiadavky na tieto projekty vyplývajúce z nariadenia o spoločných ustanoveniach upraví v zmluve podľa § 22 zákona o príspevkoch z fondov EÚ.

**Rady partnerstva a kooperačné rady udržateľného mestského rozvoja:** Štruktúra riadenia implementácie IÚI je stanovená v súlade so znením čl. 29 nariadenia o spoločných ustanoveniach a § 7 zákona o príspevkoch z fondov EÚ. Mechanizmus implementácie IÚI je založený na princípe partnerstva, pričom viacúrovňové riadenie sa uplatňuje najmä pri príprave, schvaľovaní, implementácii, monitorovaní a hodnotení IÚI, ktoré sa vykonáva v partnerstve zástupcov samospráv a miestnych partnerov.

**Rady partnerstva:** sú územným orgánom v zmysle čl. 29 NSU na regionálnej úrovni (NUTS 3). RP koordinuje prípravu IÚS, schvaľuje IÚS a schvaľuje PZ IÚI, ktorých predmet patrí do jej pôsobnosti v rámci P SK. Vzorový štatút a rokovací poriadok rady partnerstva tvorí prílohu č. 1 tohto usmernenia.

**Kooperačné rady udržateľného mestského rozvoja**: sú územným orgánom v zmysle čl. 29 NSU pre územia udržateľného mestského rozvoja. KR UMR koordinuje prípravu IÚS UMR, schvaľuje IÚS UMR a schvaľuje PZ IÚI, ktorých predmet patrí do jej pôsobnosti v rámci P SK. Vzorový štatút a rokovací poriadok kooperačnej rady udržateľného mestského rozvoja tvorí prílohu č. 2 tohto metodického usmernenia.

**Udržateľný mestský rozvoj:** V rámci udržateľného rozvoja miest sa považuje za nevyhnutné podporovať integrovaný územný rozvoj s cieľom účinnejšie riešiť hospodárske, environmentálne, klimatické, demografické a sociálne výzvy, ktoré majú vplyv na mestské oblasti vrátane funkčných mestských oblastí, pričom sa zohľadňuje potreba propagovať prepojenia medzi mestom a vidiekom. Cieľom udržateľného mestského rozvoja je riešenie spoločných výziev a problémov jadrových miest a ich zázemia, vrátane využitia rozvojového potenciálu územia. Územie UMR je chápané ako územie intenzívnych interakcií jadrového mesta/jadrových miest a obcí jeho/ich zázemia, v ktorom možnosť a efektívnosť využitia rozvojového potenciálu, riešenia problémov a výziev je podmienená medzi-komunálnou spoluprácou a implementáciou spoločnej stratégie (napr. v oblasti dopravy, zásobovania vodou, odpadového hospodárstva, služieb obyvateľstva, školstva, protipovodňovej ochrany, rekreácie).

**Jadrové mestá na území UMR:** sú identifikované na základe Koncepcie územného rozvoja Slovenska definujúcej ťažiská osídlenia 1. a 2. kategórie. Územia UMR ako mestské funkčné oblasti sú definované vo väzbe na identifikované centrá mestských oblastí, pričom tieto územia museli byť spojité s minimálnym počtom 40 000 obyvateľov. Zoznam jadrových miest UMR a obcí, ktoré sú súčasťou území UMR, tvorí prílohu č. 3 tohto metodického usmernenia.

**Strategicko-plánovacie regióny** sú územia, pre ktoré môžu byť v rámci PHRSR VÚC/IÚS VÚC definované špecifické územné stratégie, resp. strategické ciele. Skupina miest a obcí tvoriaca SPR môže na základe zmluvy o spolupráci vypracovať spoločný PHRSR skupiny obcí podľa zákona o regionálnom rozvoji a tým nahradiť PHRSR jednotlivých obcí. Na území strategicko-plánovacieho regiónu môže byť, na základe iniciatívy samosprávneho kraja alebo obcí, ktoré sú súčasťou strategicko-plánovacieho regiónu, vytvorená kooperačná rada strategicko-plánovacieho regiónu uzavretím Memoranda o spolupráci členov strategicko-plánovacieho regiónu. Kooperačná rada strategicko-plánovacieho regiónu je poradným orgánom členov komory miestnej samosprávy. Príloha č. 1: Vzorový štatút a rokovací poriadok rady partnerstva a Príloha č. 2: Vzorový štatút a rokovací poriadok kooperačnej rady udržateľného mestského rozvoja sa použijú primerane pre štatút a rokovací poriadok kooperačnej rady strategicko-plánovacieho regiónu.

# Procesy tvorby, výberu, hodnotenia a vydávania rozhodnutia o poskytnutí príspevku z fondov EÚ pre projekt integrovanej územnej investície

### Vyhlásenie výziev pre opatrenia/špecifické ciele a alokáciu vyčlenenú pre nástroj integrovaného územného rozvoja

Poskytovatelia (RO, resp. SO) vypracujú a vyhlásia výzvu v zmysle § 14 zákona o príspevkoch z fondov EÚ pre opatrenia/špecifické ciele, ktoré sú vo vecnej gescii jednotlivých poskytovateľov a ktorá bude otvorená počas celého obdobia implementácie P SK, resp. pokiaľ nebude vyčerpaná alokácia v opatrení/špecifickom cieli. Pre každé opatrenie resp. špecifický cieľ (pre CP4), z ktorého časť alokácie bola vyčlenená pre mechanizmus integrovaného územného rozvoja, bude vyhlásená samostatná otvorená výzva, resp. môže byť vyhlásená výzva pre viac opatrení/špecifických cieľov v gescii jedného poskytovateľa pre všetky oprávnené RP/KR UMR. Postup prípravy výzvy je uvedený v Metodickom usmernení RO pre P SK č. 9 k príprave výzvy[[1]](#footnote-2) a v súlade s prílohou Podmienky poskytnutia príspevku a ďalšie skutočnosti platnej verzie Vzoru manuálu procedúr riadiaceho orgánu[[2]](#footnote-3).

Poskytovateľ bude spolupracovať s gestorom HP pri príprave výzvy na predkladanie ŽoNFP za účelom definovania podmienok poskytnutia príspevku tak, aby boli projekty implementované z fondov EÚ v súlade s Chartou EÚ a Dohovorom OSN.[[3]](#footnote-4)

Poskytovateľ prostredníctvom RO zašle finálny návrh výzvy na predkladanie ŽoNFP pre projekty IÚI (vrátane všetkých príloh) na pripomienky RP/KR UMR prostredníctvom TS RP/AK UMR, pričom lehota na pripomienkovanie je stanovená na **10 pracovných dní** od doručenia návrhu. Poskytovateľ prostredníctvom RO po vyhodnotení pripomienok zašle vyhodnotenie pripomienok RP/KR UMR prostredníctvom TS RP/AK UMR.

Výzvy na predkladanie ŽoNFP pre projekty IÚI budú vyhlásené v súlade s § 24 ods. 3. až 8. zákona o príspevkoch z fondov EÚ.

Vyhláseniu výzvy môže predchádzať participatívne prerokovanie PPP s RP/KR UMR. Poskytovateľ prostredníctvom RO zašle návrh PPP pre projekty IÚI na pripomienky RP/KR UMR prostredníctvom TS RP/AK UMR, pričom lehota na pripomienkovanie je stanovená na **10 pracovných dní** od doručenia návrhu.

Proces pripomienkového konania vo vzťahu k výzve, resp. k PPP pre projekty IÚI predstavuje formu participatívneho zapojenia územných partnerov do definovania potrieb a parametrov výzvy a zároveň plní informačnú funkciu pre územných partnerov, ktorí na základe týchto informácií môžu pripravovať PZ IÚI.

### Vytvorenie a administrácia projektového zásobníka IÚS/IÚS UMR

Projektový zásobník IÚS/IÚS UMR administruje TS RP/AK UMR.

Projektový zásobník IÚS/IÚS UMR obsahuje minimálne informácie:

1. o názve projektového zámeru IÚI,
2. o navrhnutých aktivitách,
3. o žiadateľovi/partnerovi (ak relevantné),
4. o indikatívnom rozpočte,
5. o stave projektovej prípravy.

Pre účel efektívnej činnosti RP/KR UMR môžu byť projekty v projektovom zásobníku IÚS/IÚS UMR filtrované na základe kritérií s cieľom zúžiť množstvo projektov, pre ktoré bude vypracovaný formulár projektového zámeru IÚI. Predmetné kritériá pre priorizáciu projektov by mali zohľadňovať súlad s IÚS, príspevok k napĺňaniu cieľov IÚS, relevantnosť/významnosť projektu pre územie a integrovanosť projektu, stav projektovej pripravenosti, ukazovatele výsledku a výstupu, prínos pre územie a iné.

Kritériá pre filtrovanie a zúženie množstva PZ IÚI, schvaľuje RP/KR UMR[[4]](#footnote-5).

Kritériá musia byť po schválení zverejnené na webovom sídle samosprávneho kraja alebo jadrového mesta pre zachovanie transparentnosti procesu a môžu byť uplatnené až po ich schválení a zverejnení.

V prípade, ak TS RP/AK UMR posúdi, že PZ IÚI vedený v projektovom zásobníku IÚS/IÚS UMR nespĺňa kritéria pre filtrovanie a zúženie množstva PZ IÚI podľa bodu 2.2, pre takýto PZ IÚI nemusí byť vypracovaný formulár PZ IÚI a nemusí byť predložený na zasadnutie RP/KR UMR.

### Vypracovanie formuláru projektového zámeru integrovanej územnej investície (PZ IÚI)

Prostredníctvom výberu užšieho zoznamu projektov pre vypracovanie formuláru PZ IÚI podľa bodu 2.2 môžu zamestnanci TS RP/AK UMR riadiť frekvenciu zasadnutí RP/KR UMR tým, že stanovia, ktorí žiadatelia budú v jednotlivých zasadaniach pripravovať a predkladať materiály na zasadnutie o podpore projektu z územnej alokácie fondov EÚ prostredníctvom nástroja IÚI.

Harmonogram plánovaných zasadnutí RP/KR UMR schvaľuje RP/KR UMR a vydáva TS RP alebo AK UMR na pokyn predsedu RP/KR UMR a zverejňuje na webovom sídle príslušného samosprávneho kraja alebo jadrového mesta UMR.

Schválený harmonogram plánovaných zasadnutí RP/KR UMR má indikatívny charakter a zasadnutie RP/KR UMR bude zvolané v súlade so štatútom a rokovacím poriadkom RP/KR UMR.

RP/KR UMR môže schváliť harmonogram zasadnutí RP/KR UMR aj s najneskorším možným termínom predloženia formuláru PZ IÚI. RP/KR UMR môže tiež určiť opatrenia/špecifické ciele, pre ktoré majú byť predkladané PZ IÚI na konkrétnom zasadnutí RP/KR UMR.

Potenciálny žiadateľ vypracuje formulár PZ IÚI, v ktorom je popísaný cieľ IÚI; návrh aktivít, ktoré tvoria IÚI, ich priradenie k opatreniu P SK resp. špecifickému cieľu P SK (pre CP4) a indikatívneho rozpočtu pre realizáciu projektu IÚI; prínos pre územie, stav pripravenosti projektu IÚI (ak relevantné), a plánované hodnoty merateľných ukazovateľov[[5]](#footnote-6).

Pri vypracovaní formuláru PZ IÚI je nevyhnutné, aby aktivity boli v súlade s výzvou[[6]](#footnote-7) alebo s podmienkami poskytnutia príspevku[[7]](#footnote-8) a Programom Slovensko. Každej aktivite musí byť priradený rozpočet a merateľný ukazovateľ vrátane hodnoty.

Príklad:

Schválený projektový zámer dňa 6.11.2023, uznesenie číslo 748/2023, s celkovým rozpočtom 2 500 000€ má 2 aktivity:

**Prvá aktivita**

* z opatrenia 2.7.4 s názvom podpora revitalizácie a tvorby sídelnej zelene -rekonštrukcia parku Dlhá lúka,
* rozpočet 500 000€
* doba realizácie 12 mesiacov,
* kód MU: PO058 s cieľovou hodnotou 0,5 ha

**Druhá aktivita**

* z opatrenia 3.2.4 s názvom modernizácia miestnych komunikácií – Dlhá lúka
* rozpočet aktivity 2 000 000€,
* doba realizácie 24 mesiacov
* kód MU: PO141 a cieľovou hodnotou 0,75 km

PZ IÚI musí byť v súlade s prílohou č. 4 tohto metodického usmernenia v minimálnom rozsahu požadovaných informácií **s dôrazom na popis preukazujúci súlad daného PZ IÚI s IÚS a popis príspevku PZ IÚI k integrovanému riešeniu a k napĺňaniu cieľov IÚS.**

RP/KR UMR môže svojim rozhodnutím schváliť formulár PZ IÚI, ktorý bude obsahovať informácie nad rámec prílohy č. 4.

Pre ďalšie konanie zo strany TS RP/AK UMR (VÚC resp. jadrové mesto) musí byť vypracovaný a žiadateľom podpísaný formulár PZ IÚI doručený TS RP/AK UMR v súlade so zákonom 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v úplnom znení alebo v listinnej podobe do podateľne VÚC alebo jadrového mesta, resp. jadrových miest podľa príslušnosti PZ IÚI k územiu jadrového mesta (v prípade viacerých jadrových mieste v rámci jedného UMR) **45 pracovných dní** pred zasadnutím RP/KR UMR.

Lehotu na predkladanie vypracovaných PZ IÚI je možné upraviť uznesením RP/KR UMR.

**Predložený formulár PZ IÚI musí byť vyplnený úplne, správne a obsahovať všetky požadované náležitosti.**

Predložený formulár PZ IÚI musí byť riadne zaregistrovaný v súlade s registratúrnym poriadkom VÚC/jadrového mesta, resp. jadrových miest podľa príslušnosti PZ IÚI k jadrovému mestu (v prípade viacerých jadrových mieste v rámci jedného UMR).

V prípade pochybností alebo nejasností je TS RP/AK UMR oprávnený požiadať žiadateľa:

1. o doplnenie predloženého formuláru PZ IÚI,
2. takýto formulár PZ IÚI vrátiť na dopracovanie,

a do doby doplnenia, resp. dopracovania o ňom nekonať.

TS RP/AK UMR určí žiadateľovi primeranú lehotu na vyjadrenie, ktorá nesmie byť kratšia ako 5 pracovných dní odo dňa doručenia oznámenia. Spôsob doručenia a formu vyjadrenia určí TS RP/AK UMR, tak aby bolo možné postup objektívne overiť. Počas plynutia lehoty na vyjadrenie sa prerušuje plynutie lehoty na vydanie stanoviska TS RP/AK UMR.

### Overenie súladu náležitostí PZ IÚI a posúdenie pridanej hodnoty PZ IÚI pre rozvoj územia

Zamestnanci TS RP/AK UMR vykonávajú overenie splnenia formálnych náležitostí PZ IÚI a overujú predložený PZ IÚI po kvalitatívnej stránke vo vzťahu k súladu PZ IÚI s IÚS a príspevku k napĺňaniu cieľov IÚS vrátane integrovaného prístupu.

Zamestnanci TS RP/AK UMR pri overení prihliadajú aj na prílohy PZ IÚI, ak sú predložené.

Zamestnanci TS RP/AK UMR posúdia:

1. formálnu stránku predloženého PZ IÚI (či obsahuje všetky náležitosti, či sú údaje vo formulári PZ IÚI uvedené správne, či je dodržaný minimálny rozsah požadovaných informácií a pod.),
2. súlad s opatreniami/špecifickými cieľmi P SK vyčlenenými pre IÚI (tematické zameranie, ciele projektu, finančné parametre),
3. súlad s podmienkami poskytnutia príspevku[[8]](#footnote-9),
4. súlad s IÚS, regionálnymi/miestnymi sektorovými stratégiami,
5. prínos PZ IÚI k deklarovanému integrovanému riešeniu a pozitívny dopad PZ IÚI na územie,
6. súlad s kritériami pre výber PZ IÚI (ak relevantné).

TS RP/AK UMR vypracujú stanovisko  ku každému predloženému PZ IÚI v štruktúre uvedenej v prílohe č. 5 tohto metodického usmernenia **do 10 pracovných dní** od predloženia PZ IÚI žiadateľom na TS RP/AK UMR. Lehotu na vydanie stanoviska je možné upraviť uznesením RP/KR UMR.

Stanovisko TS RP/AK UMR má odporúčací charakter, je súčasťou materiálu predkladaného členom RP/KR UMR pred hlasovaním a slúži ako podklad pre hlasovanie RP/KR UMR. Stanovisko sa zároveň zasiela žiadateľovi, aby sa so stanoviskom mohol oboznámiť pred zasadnutím RP/KR UMR a to tak, aby mal žiadateľ stanovisko k dispozícii najneskôr 7 pracovných dní pred zasadnutím RP/KR UMR.

V prípade, ak TS RP/AK UMR posúdi, že predložený PZ IÚI nespĺňa kritériá pre výber PZ IÚI podľa bodu 2.5, takýto PZ IÚI nemusí byť predložený na zasadnutie RP/KR UMR. Stanovisko TS RP/AK UMR v tomto prípade musí obsahovať aj informáciu, ktoré kritériá pre výber PZ IÚI daný PZ IÚI nesplnil a odôvodnenie, prečo ich nesplnil.

Žiadateľ, ktorého PZ IÚI nebol predložený na zasadnutie RP/KR UMR má právo požiadať predsedu RP/KR UMR o zaradenie PZ IÚI na zasadnutie RP/KR UMR, ak sa so stanoviskom TS RP/AK UMR nestotožnil z overiteľných dôvodov. Požiadať predsedu o zaradenie na zasadnutie RP/KR UMR je možné v súlade so zákonom č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v úplnom znení alebo v listinnej podobe do podateľne VÚC alebo jadrového mesta, resp. jadrových miest podľa príslušnosti PZ IÚI k územiu jadrového mesta (v prípade viacerých jadrových miest v rámci jedného UMR) a to v lehote 10 pracovných dní od doručenia stanoviska TS RP/AK UMR.

Žiadosť o zaradenie PZ IÚI na zasadnutie RP/KR UMR už pri jej podaní musí byť odôvodnená tak, aby bolo zrejmé, v ktorej časti sa stanovisko TS RP/AK UMR napáda a aké chyby sa vytýkajú.

Predseda RP/KR UMR je povinný takýto PZ IÚI predložiť na zasadnutie RP/KR UMR.

### Výber a schvaľovanie projektových zámerov IÚI

Výber a schvaľovanie PZ IÚI pre podporu z fondov EÚ je v kompetencii RP/KR UMR.

Postavenie, zloženie, úlohy, výkon činnosti a spôsob prijímania rozhodnutí RP/KR UMR upravuje štatút a rokovací poriadok, ktorý schvaľuje MIRRI SR a pripravuje, predkladá na schválenie a vydáva samosprávny kraj alebo obec, resp. jadrové mesto.

RP/KR UMR môže uznesením schváliť kritériá pre výber PZ IÚI[[9]](#footnote-10). Kritériá pre výber PZ IÚI môžu byť schválené pre každé opatrenie/špecifický cieľ osobitne.

Kritériá pre výber PZ IÚI, ktoré zodpovedajú podmienkam poskytnutia príspevku (oprávnenosť žiadateľa, oprávnenosť aktivít, oprávnenosť výdavkov a pod.) musia byť v súlade s vyhlásenou výzvou na dané opatrenie/špecifický cieľ[[10]](#footnote-11).

Kritéria pre výber PZ IÚI musia byť potenciálnym žiadateľom známe pred predkladaním formulárov PZ IÚI prostredníctvom ich zverejnenia na webovom sídle samosprávneho kraja alebo jadrového mesta. Takéto kritériá výberu PZ IÚI sú pre členov RP/KR UMR záväzné.

Pri výbere a schvaľovaní PZ IÚI RP/KR UMR zabezpečí, aby boli realizáciou vybraných projektov (keď sa schválený PZ IÚI preklopí do ŽoNFP) dosiahnuté cieľové hodnoty[[11]](#footnote-12) ukazovateľov[[12]](#footnote-13) P SK[[13]](#footnote-14), ktoré sa vzťahujú k jednotlivým opatreniam/špecifickým cieľom P SK, a to vo výške zodpovedajúcej podielu výšky alokácie vyčlenenej v rámci daného opatrenia/špecifického cieľa na IÚI osobitne pre RP a osobitne pre KR UMR. Sledovanie dosahovania cieľových hodnôt merateľných ukazovateľov sa uplatňuje na úrovni územnej alokácie, nie na úrovni konkrétneho projektu.

**RP/KR UMR môže schváliť PZ IÚI do výšky celkových oprávnených výdavkov (COV) každého opatrenia/špecifického cieľa pridelených danému územiu.**

RP/KR UMR môže schváliť ďalšie PZ IÚI do dodatočnej výšky 50% celkových oprávnených výdavkov RP/KR UMR bez ohľadu na opatrenie/špecifický cieľ (tzn. že RP/KR UMR schváli PZ IÚI do celkovej výšky 150% celkových oprávnených výdavkov pridelených danému územiu RP/ KR UMR).

Uznesenie RP/KR UMR o schválení projektového zámeru IÚI musí v oboch prípadoch obsahovať:

1. informáciu, či je projektový zámer IÚI schválený do 100% výšky celkových oprávnených výdavkov každého opatrenia/špecifického cieľa pridelených danému územiu alebo nad 100% výšky celkových oprávnených výdavkov každého opatrenia/špecifického cieľa pridelených danému územiu,

Pre výpočet celkových oprávnených výdavkov sa používa zdroj EFRR, resp. KF + spolufinancovanie podľa Stratégie financovania EFRR, ESF+, KF, FST a ENRAF na PO 2021 - 2027 | Ministerstvo financií Slovenskej republiky (www.mfsr.sk) v platnom znení.

Schválenie PZ IÚI nezakladá automaticky nárok na schválenie ŽoNFP v zmysle § 24 ods. 7 a ods. 8 zákona o príspevkoch z fondov EÚ.

PZ IÚI schválený príslušnou RP/KR UMR do 100 % COV[[14]](#footnote-15), vrátane uznesenia o schválení PZ IÚI, zašle TS RP/AK UMR na emailovú adresu (RC MIRRI) podľa nasledujúceho zoznamu za účelom ich registrácie do neverejnej časti ITMS:

|  |  |  |
| --- | --- | --- |
| TS RP BBSK | AK UMR BB | [pziui.bb@mirri.gov.sk](mailto:pziui.bb@mirri.gov.sk) |
| AK UMR LC |
| AK UMR ZV |
| AK UMR RS |
| TS RP BSK | AK UMR BA | [pziui.ba@mirri.gov.sk](mailto:pziui.ba@mirri.gov.sk) |
| TS RP KSK | AK UMR MI | [pziui.ke@mirri.gov.sk](mailto:pziui.ke@mirri.gov.sk) |
| AK UMR KE |
| TS RP NSK | AK UMR NR | [pziui.nr@mirri.gov.sk](mailto:pziui.nr@mirri.gov.sk) |
| AK UMR NZ - KN |
| TS RP PSK | AK UMR HE | [pziui.po@mirri.gov.sk](mailto:pziui.po@mirri.gov.sk) |
| AK UMR PO |
| AK UMR PP - Svit - KK |
| TS RP TSK | AK UMR TN | [pziui.tn@mirri.gov.sk](mailto:pziui.tn@mirri.gov.sk) |
| AK UMR PD |
| TS RP TTSK | AK UMR TT | [pziui.tt@mirri.gov.sk](mailto:pziui.tt@mirri.gov.sk) |
| TS RP ŽSK | AK UMR ZA | [pziui.za@mirri.gov.sk](mailto:pziui.za@mirri.gov.sk) |
| AK UMR MT |
| AK UMR RK-LM |

Formulár PZ IÚI zašle príslušný TS RP/AK UMR v needitovateľnom formáte (PDF/A[[15]](#footnote-16)), **do 5 pracovných dní** od podpísania zápisnice zo zasadnutia RP/KR UMR k schváleniu PZ IUI, na vyššie uvedenú emailovú adresu, podľa územnej príslušnosti RP/KR UMR (na základe tabuľky vyššie), najneskôr však do 15 pracovných dní od konania zasadnutia RP/KR UMR. Po doručení formuláru PZ IÚI RC MIRRI emailom potvrdí TS RP/AK UMR doručenie.

Doručený formulár PZ IÚI RC MIRRI zaeviduje v systéme ITMS do 5 pracovných dní od doručenia.

V prípade, že zaslaný formulár PZ IÚI alebo uznesenie má formálne nedostatky (t. j. chyby v písaní, počítaní alebo iné zrejmé nesprávnosti), takýto formulár PZ IÚI alebo uznesenie môže RC MIRRI vrátiť TS RP/AK UMR na opravu. Lehota na odstránenie formálnych nedostatkov je minimálne 5 pracovných dní odo dňa doručenia výzvy na odstránenie formálnych nedostatkov TS RP / AK UMR.

V prípade, ak ide o zásadné nedostatky (t. j. chýbajúce povinné náležitosti, nesúlad rozpočtu, nesúlad aktivít a pod.) RC MIRRI takýto formulár PZ IÚI, alebo uznesenie vráti TS RP/AK UMR na opätovné schválenie RP/KR UMR.

V oboch prípadoch, pri vrátení na opravu aj pri vrátení na opätovné schválenie, RC MIRRI komunikuje s TS RP / AK UMR elektronicky, prostredníctvom emailovej pošty.

V oboch prípadoch, pri vrátení na opravu aj pri vrátení na opätovné schválenie, sa lehota na registráciu formuláru PZ IÚI do neverejnej časti ITMS prerušuje až do odstránenia nedostatkov.

Po zaevidovaní formuláru PZ IÚI do neverejnej časti ITMS RC MIRRI emailom oznámi príslušnému TS RP/AK UMR, že predmetný formulár PZ IÚI je zaevidovaný, dátum zaevidovania a pridelený kód PZ IÚI. Uvedenú informáciu zašle RC MIRRI aj príslušnému poskytovateľovi, ktorý má v gescii dané opatrenie/špecifický cieľ.

TS RP / AK UMR informuje žiadateľa o skutočnosti, že PZ IÚI je zaevidovaný, dátum zaevidovania a pridelený kód PZ IÚI.

Žiadateľ je oprávnený predložiť ŽoNFP až po zaevidovaní PZ IÚI do neverejnej časti ITMS v súlade s týmto bodom.

### Súbežný proces prípravy formulára žiadosti o poskytnutie  nenávratného finančného príspevku (ďalej len „ŽoNFP“) a individuálnych konzultácií s poskytovateľom

V procese prípravy ŽoNFP pre projekt IÚI môže poskytovateľ usmerňovať žiadateľa. Žiadateľ je povinný tieto usmernenia dodržiavať v zmysle § 24 ods. 4 zákona o príspevkoch z fondov EÚ.

Individuálne konzultácie vykonáva poskytovateľ vo vzťahu k žiadateľovi, ktorého schválený PZ IÚI je evidovaný v neverejnej časti ITMS.

Formu, rozsah a spôsob konzultácie určuje každý poskytovateľ.

Konzultácie sa zúčastňuje poskytovateľ, žiadateľ, miestne príslušný TS RP/AK UMR a miestne príslušné RC MIRRI.

Z každej konzultácie je vyhotovený záznam z konzultácie sumarizujúci  obsah konzultácie ŽoNFP. Poskytovateľ sa môže rozhodnúť akú formu záznamu z konzultácie zvolí.

Pri usmerňovaní žiadateľa môže poskytovateľ proces prípravy ŽoNFP konzultovať s príslušnými gestormi plnenia PPP, o.i. najmä vo veci oprávnenosti aktivít a výdavkov; zabezpečenia súladu projektu IÚI s čl. 73 nariadenia o spoločných ustanoveniach; zabezpečenia súladu projektu IÚI s princípom DNSH (zásada „výrazne nespôsobovať škodu“), aby plánovaná investícia výrazne nenarušila životné prostredie; plnenia horizontálnych princípov a základných horizontálnych podmienok zabezpečenia oprávnenosti výdavkov a zamedzeniu dvojitého financovania investície z ďalších podporných zdrojov.

### Overenie súladu ŽoNFP IÚI

Konanie o ŽoNFP je realizované poskytovateľom RO/SO, podľa pravidiel platných pre výber projektov (článok 73 nariadenia o spoločných ustanoveniach) a § 24 zákona o príspevkoch z fondov EÚ. Ide o overenie splnenia relevantných PPP zadefinovaných vo výzve, ako aj o overenie všeobecných kritérií pre výber projektov. Všeobecná metodika a kritériá použité pre výber projektov sú schvaľované Monitorovacím výborom pre P SK 2021 - 2027[[16]](#footnote-17).

Povinnou súčasťou overenia PPP v rámci ŽoNFP je overenie súladu so schváleným PZ IÚI RP/KR UMR a to v nasledovných častiach:

1. Overenie súladu výšky rozpočtu[[17]](#footnote-18) schváleného PZ IÚI[[18]](#footnote-19) a výšky rozpočtu v ŽoNFP podanej žiadateľom poskytovateľovi na základe vyhlásenej výzvy:
   1. V prípade ak celkový rozpočet projektu IÚI v ŽoNFP podanej žiadateľom je oproti indikatívnemu rozpočtu schváleného PZ IÚI **vyšší o 10 % alebo viac,** poskytovateľ vydá **rozhodnutie o neschválení ŽoNFP.**
   2. V prípade ak celkový rozpočet projektu IÚI v ŽoNFP podanej žiadateľom je oproti indikatívnemu rozpočtu schváleného PZ IÚI **nižší**, **poskytovateľ o ŽoNFP koná bez potreby ďalšieho schvaľovania** prostredníctvom RP/ KR UMR a poskytovateľ informuje TS RP/AK UMR o tejto skutočnosti.
   3. V prípade ak celkový rozpočet projektu IÚI v ŽoNFP podanej žiadateľom je oproti indikatívnemu rozpočtu schváleného PZ IÚI **vyšší o menej ako 10%**, **poskytovateľ o ŽoNFP koná bez potreby ďalšieho schvaľovania** prostredníctvom RP/ KR UMR a poskytovateľ informuje TS RP/AK UMR o tejto skutočnosti.
2. Overenie súladu žiadateľa/žiadateľov, partnera/partnerov a aktivít.

V prípade rozdielnych informácií v ŽoNFP a PZ IÚI RP/KR UMR v predchádzajúcom bode č. 2, poskytovateľ upovedomí príslušnú RP/KR UMR prostredníctvom TS RP/AK UMR ohľadne potreby opätovného schválenia PZ IÚI RP/KR UMR. **Poskytovateľ na základe nesúladu ŽoNFP a PZ IÚI vo vyššie uvedených bodoch rozhodne o neschválení ŽoNFP.**

### Rozhodnutie o ŽoNFP

Ak sú splnené PPP a poskytovateľ ŽoNFP v plnom rozsahu na základe Výzvy na predkladanie ŽoNFP pre projekty IÚI vyhovie, poskytovateľ podľa § 24 ods. 7 zákona o príspevkoch z fondov EÚ rozhodne o schválení ŽoNFP zápisom v spise a zašle žiadateľovi písomný návrh na uzavretie zmluvy o poskytnutí NFP. Na vyššie uvedené sa ustanovenia § 16 ods. 8 až 10 a § 22 ods. 4 zákona o príspevkoch z fondov EÚ nepoužijú, ustanovenie § 22 ods. 3 sa použije primerane.

Proti rozhodnutiu o schválení ŽoNFP zápisom v spise, ktorým bola žiadosť schválená tak, ako bola podaná, nie je možné sa odvolať.

Poskytovateľ rozhodne o schválení ŽoNFP vydaním rozhodnutia o schválení ŽoNFP podľa § 24 ods. 8 zákona o príspevkoch z fondov EÚ, ak nevyhovie ŽoNFP v plnom rozsahu (napr. dochádza k znižovaniu výšky NFP alebo sa schválená ŽoNFP líši oproti pôvodne predloženej ŽoNFP a zároveň nejde o zmenu formálnych náležitostí).

V prípade nesplnenia PPP zo strany žiadateľa bude vydané poskytovateľom rozhodnutie o neschválení ŽoNFP podľa § 24 ods. 8 zákona o príspevkoch z fondov EÚ.

Voči rozhodnutiu podľa § 24 ods. 8 a následne § 16 ods. 6 zákona o príspevkoch z fondov EÚ sa môže žiadateľ odvolať.

Postup pri príspevku je v plnom rozsahu stanovený zákonom o príspevkoch z fondov EÚ, ďalšími právnymi predpismi, na ktoré zákon o príspevkoch z fondov odkazuje a príslušnými metodickými dokumentmi.

### Uzatvorenie Zmluvy o poskytnutí NFP

V prípade rozhodnutia o schválení ŽoNFP poskytovateľom, pripraví poskytovateľ zmluvu v zmysle § 24, resp. podľa § 22 zákona o príspevkoch z fondov EÚ. RO/SO vyzve žiadateľa na potrebnú súčinnosť. V rámci súčinnosti, je žiadateľ na základe Výzvy na predkladanie ŽoNFP pre projekty IÚI povinný splniť ďalšie formálne náležitosti predmetnej výzvy, ktorú vyhlásilo RO/SO.

Zmluva o poskytnutí NFP pre projekt IÚI sa uzatvára medzi žiadateľom a poskytovateľom, t. j. RO/SO zodpovedným za implementáciu vecne príslušných aktivít. **V prípade, ak projekt IÚI má identifikovaných viacerých žiadateľov, každý žiadateľ následne uzatvorí samostatnú zmluvu o poskytnutí NFP pre projekt IÚI s poskytovateľom, podľa vecnej príslušnosti aktivít, ktoré budú realizovať.**

V procese súčinnosti prípravy Zmluvy o poskytnutí NFP medzi RO/SO a žiadateľom sa odkontroluje nastavenie merateľných ukazovateľov uvedených v ŽoNFP s formulárom PZ IÚI a to spôsobom, aby hodnota merateľných ukazovateľov zodpovedala skutočnému stavu podporovaných aktivít projektu. Príslušné regionálne centrum MIRRI bude priebežne informovať príslušnú RP/KR UMR prostredníctvom príslušného/príslušnej TS RP/AK UMR o stave projektu IÚI v rozsahu prílohy č. 6. tohto metodického usmernenia.

1. **Prechodné ustanovenia**
   1. Ustanoveniami tohto metodického usmernenia nie sú dotknuté ustanovenia iných metodických usmernení.
   2. Procesy začaté a neukončené pred účinnosťou tohto metodického usmernenia sa dokončia podľa tohto metodického usmernenia.
   3. PZ IÚI schválené pred účinnosťou tohto metodického usmernenia, pri ktorých uznesenie RP/KR UMR o schválení neobsahuje informáciu podľa bodu 2.5 tohto metodického usmernenia a informácie nie sú určiteľné[[19]](#footnote-20), je pred predložením ŽoNFP potrebné opätovne schváliť.
   4. PZ IÚI schválené v súlade s Metodickým dokumentom Riadiaceho orgánu pre Program Slovensko 2021 – 2027 č. 8, ver. 1.1 za účelom uplatnenia 2 bodov v rámci odborného hodnotenia pri dopytovo orientovaných výzvach, musia byť opätovne predložené na schválenie RP/KR UMR v prípade, ak budú rozpracované na predloženie ŽoNFP do IÚI výzvy.[[20]](#footnote-21)
   5. Štatúty a rokovacie poriadky RP a ich aktualizácie schválené pred účinnosťou tohto metodického usmernenia, sú samosprávne kraje povinné uviesť do súladu s ustanoveniami tohto metodického usmernenia a jeho príloh tak, aby boli najneskôr do 30.06.2024 predložené na schválenie v súlade s § 7 ods. 3 zákona o príspevkoch z fondov EÚ.
   6. Súlad štatútov a rokovacích poriadkov RP a potrebu aktualizácie je v prípade sporných bodov možné individuálne konzultovať s MIRRI SR. Stanovisko MIRRI SR z konzultácie je záväzné.
   7. Samosprávne kraje sú povinné vydať aktualizované Štatúty a rokovacie poriadky RP najneskôr do 15 pracovných dní od schválenia zo strany MIRRI SR.
   8. TS RP je povinný organizačne, vecne a administratívne zabezpečiť, aby v lehote do 30.06.2024 bola komora miestnej samosprávy RP vytvorená v súlade s ustanoveniami tohto metodického usmernenia a jeho príloh.
   9. Štatúty a rokovacie poriadky KR UMR a ich aktualizácie schválené pred účinnosťou tohto metodického usmernenia, sú jadrové mestá povinné uviesť do súladu s ustanoveniami tohto metodického usmernenia a jeho príloh tak, aby boli najneskôr do 30.06.2024 predložené na schválenie v súlade s § 7 ods. 5 zákona o príspevkoch z fondov EÚ.
   10. Súlad štatútov a rokovacích poriadkov KR UMR a potrebu aktualizácie je v prípade sporných bodov možné individuálne konzultovať s MIRRI SR. Stanovisko MIRRI SR z konzultácie je záväzné.
   11. Jadrové mestá sú povinné vydať aktualizované Štatúty a rokovacie poriadky KR UMR najneskôr do 15 pracovných dní od schválenia zo strany MIRRI SR.

**Zoznam príloh:**

Príloha č. 1: Vzorový štatút a rokovací poriadok rady partnerstva

Príloha č. 2: Vzorový štatút a rokovací poriadok kooperačnej rady udržateľného mestského rozvoja

Príloha č. 3: Zoznam obcí zaradených do udržateľného mestského rozvoja

Príloha č. 4: Formulár PZ IÚI

Príloha č. 5: Stanovisko TS RP/AK UMR

Príloha č. 6: Export IUS zo systému ITMS

1. <https://eurofondy.gov.sk/dokumenty-a-publikacie/metodicke-dokumenty/> [↑](#footnote-ref-2)
2. Príloha „podmienky poskytnutia príspevku a ďalšie skutočnosti“ v rámci platnej verzie Vzoru manuálu procedúr riadiaceho orgánu, dokument zverejnený na webovom sídle [www.eurofondy.gov.sk](http://www.eurofondy.gov.sk). [↑](#footnote-ref-3)
3. V súlade so Základným mechanizmom na zabezpečenie dodržiavania Horizontálnych princípov v Programovom období 2021 – 2027 Účinné uplatňovanie a implementácia Charty základných práv Európskej únie a Vykonávanie a uplatňovanie Dohovoru OSN o právach osôb so zdravotným postihnutím (UNCRPD) v súlade s rozhodnutím Rady 2010/48/ES a Systémom implementácie horizontálnych princípov, programové obdobie 2021-2027. [↑](#footnote-ref-4)
4. Kritéria môžu byť schvaľované osobitne pre každé opatrenie. [↑](#footnote-ref-5)
5. Pre vypracovanie PZ IÚI nie je potrebné disponovať vopred vypracovanou projektovou dokumentáciou a ďalšími prílohami potrebnými pre dopracovanie ŽoNFP, okrem prípadu, ak RP / KR UMR schválila kritériá, ktoré uvedenú dokumentáciu vyžadujú. [↑](#footnote-ref-6)
6. Ak, je vyhlásená. [↑](#footnote-ref-7)
7. Ak, ich poskytovateľ spracoval a distribuoval územným partnerom. [↑](#footnote-ref-8)
8. V prípade, ak je vyhlásená príslušná výzva alebo zo strany poskytovateľa boli územným partnerom distribuované podmienky poskytnutia príspevku. [↑](#footnote-ref-9)
9. Kritériá sa vzťahujú výhradne na PZ IÚI a poskytovateľ nie je povinný ich zohľadniť pri príprave a vyhlásení výzvy. [↑](#footnote-ref-10)
10. Ak je už výzva vyhlásená. Pokiaľ výzva nie je vyhlásená v čase schválenia kritérií pre výber PZ IÚI, je po vyhlásení potrebné kritériá pre výber PZ IÚI uviesť do súladu s výzvou. [↑](#footnote-ref-11)
11. Cieľovou hodnotou je hodnota, ktorá má byť dosiahnutá v roku 2029. [↑](#footnote-ref-12)
12. Merateľný ukazovateľ – ukazovateľ výkonnosti, prostredníctvom ktorého sa meria, do akej miery sa plní cieľ projektu a na agregovanej úrovni prispieva k plneniu cieľov programu. Pokiaľ nie je uvedené inak, pojem merateľný ukazovateľ zahŕňa aj merateľný ukazovateľ výsledku aj merateľný ukazovateľ výstupu. [↑](#footnote-ref-13)
13. [JMD tvorby merateľných ukazovateľov a dimenzií intervencií](https://eurofondy.gov.sk/wp-content/uploads/2023/01/Jednotn%C3%BD-metodick%C3%BD-dokument-tvorby-merate%C4%BEn%C3%BDch-ukazovate%C4%BEov-a-dimenzi%C3%AD-intervenci%C3%AD.zip) [↑](#footnote-ref-14)
14. PZ IÚI schválené nad 100% COV sa neevidujú do neverejnej časti ITMS, ich evidenciu vedie TS RP / AK UMR. [↑](#footnote-ref-15)
15. PDF/A je oficiálna archivačná verzia formátu PDF definovaná v štandardoch ISO 19005-1:2005 a ISO 19005-2:2011. [↑](#footnote-ref-16)
16. <https://eurofondy.gov.sk/program-slovensko/monitorovaci-vybor/monitorovaci-vybor-pre-program-slovensko-2021-2027/> [↑](#footnote-ref-17)
17. Za výšku rozpočtu sa považujú celkové oprávnené výdavky, t.j. EÚ zdroj + štátny rozpočet + vlastné zdroje prijímateľa podľa Stratégie financovania EFRR, ESF+, KF, FST a ENRAF na PO 2021 - 2027 | Ministerstvo financií Slovenskej republiky (www.mfsr.sk). [↑](#footnote-ref-18)
18. Overujú sa celkové oprávnené výdavky uvedené v uznesení o schválení PZ IÚI, nakoľko RP/KR UMR môže schváliť PZ IÚI s odlišným rozpočtom ako je uvedený vo formulári PZ IÚI. [↑](#footnote-ref-19)
19. **Príklad 1:** Schválený PZ IÚI sa nachádza v zozname prioritných projektov, je možné určiť či je schvaľovaný do 100% COV alebo nad 100% COV podľa tohto zoznamu prioritných projektov, TS / AK UMR so súhlasom RP / KR UMR upraví uznesenie v zmysle 2.5 tohto usmernenia v súlade so zoznamom prioritných projektov a nie je potrebné PZ IÚI opätovne schváliť. **Príklad 2:** Schválený PZ IÚI na dané opatrenie je vo výške 100% COV. V takom prípade TS/AK UMR so súhlasom RP / KR UMR uznesenie opraví tak, že takémuto PZ IÚI bude pridelená informácia, že je do 100% a takýto PZ IÚI nie je potrebné opätovne schváliť. [↑](#footnote-ref-20)
20. Keďže schválené PZ IÚI obsahujú informáciu s kódom konkrétnej výzvy, ktorá bola zrušená, tak uznesenie nie je právnym titulom na predloženie ŽoNFP. [↑](#footnote-ref-21)